Alaquàs celebra la III Edició de Premis Castell d'Alaquàs
08/10/2015

# Alaquàs celebra la III Edició de Premis Castell d'Alaquàs

*   08/10/2015
*   [Imprimir](#)
*   Compartir
*    https://www.alaquas.org/documento.asp?id\_do=15110

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15110%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20la%20III%20Edici%C3%B3%20de%20Premis%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15110/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/15110/08102015premis_castell_2_Form_4.jpg)](https://www.alaquas.org/ficheros/documentos/2015/2/15110/08102015premis_castell_2_Form_10.jpg "<a href='https://www.alaquas.org/ficheros/documentos/2015/2/15110/08102015premis_castell_2_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra la III Edició de Premis Castell d'Alaquàs</a>")

El Castell d'Alaquàs acull l'acte de lliurament d'aquests guardons que reconeixen la trajectòria i l'esforç dels veïns i veïnes en l'art, la ciència i tecnologia i les humanitats

El passat dimecres, 7 d’octubre a les 19:30 hores de la vesprada va tindre lloc el lliurament dels Premis Castell d’Alaquàs, una iniciativa de l’Ajuntament d’Alaquàs per commemorar la data històrica del 9 d’Octubre i premiar l’esforç i el treball de la ciutadania en l’art, la ciència i tecnologia i les humanitats. Els premis d’aquesta tercera edició han recaigut enguany en el col·lectiu Moviment Cooperatiu d’Alaquàs; personificat en la cooperativa Consum i la cooperativa de crèdit Caixa Popular, i Jesús Taberner Andrés**.**

Per a la primera edil, aquests premis són importants “perquè valoren i reivindiquen el treball, l’esforç i el compromís de gent d’Alaquàs al temps que vénen a recuperar els valors que ens han definit com a poble al llarg de la nostra història”.

El col·lectiu Moviment Cooperatiu d’Alaquàs ha estat elegit enguany dins de la categoria de Ciència i Tecnologia i Emprenedor. D’una banda, es reconeix la trajectòria de la cooperativa Consum que comença a funcionar el 1975 a l’actual carrer Blasco Ibáñez d’Alaquàs, en un local de 600 m² i que funcionava amb 200 socis. Ara, la xarxa de supermercats compta amb més de 600 locals, té una plantilla de quasi 10.500 treballadors i treballadores i més de 2.000.000 de socis consumidors. L’objectiu principal de l’empresa sempre ha estat proporcionar un bon servei de comerç i alimentació.

D’altra banda, es reconeix el treball de Caixa Popular, una empresa que va nàixer per la voluntat de promoure projectes cooperatius que generaren un autèntic moviment i la seua necessitat de finançament i suport a la gestió financera. En l’any 1978 quan Alaquàs disposa de la primera Caixa Popular. L’entitat promociona el cooperativisme i el xicotet comerç, entre altres.

En la categoria Humanitats i Esports, Ciències Socials i Solidaritat el reconeixement ha estat pel veí d’Alaquàs representant de Cáritas Interparroquial, Jesús Taberner Andrés,qui ha dedicat part important de la seua vida a les persones. Taberner, junt amb un grup de col·laboradors es responsabilitza del repartiment d’aliments que realitza Cáritas Interparroquial. També participa al Projecte Home i col·labora en l’assistència a persones privades de llibertat al Centre Penitenciari de Picassent.

El jurat d’aquests premis ha estat presidit per l’Alcaldessa d’Alaquàs, Elvira García Campos i ha exercit com a vicepresident el Regidor de Cultura i Educació, Antonio Saura. Ha estat format a més pel Secretari de l’Ajuntament d’Alaquàs, Alberto Buendia Moya; la directora de l’Àrea Sociocultural; el director del Castell d’Alaquàs; un membre representant de cada grup polític amb representació en el Ple Municipal; i els guanyadors de l’any passat: l’escriptor, Juanvi Mena Fort, premiat en la secció d’Art; el representant de l’empresa ANDREU WORLD, Jesús Linares, guanyador a la categoria de Ciència i Tecnologia, i Mónica Gil Ledó, representant de la Plataforma TOTS SOM CREMONA, premiada per la categoria d’Humanitats i Esport.

**Commemoració del 9 d’Octubre**

La institucionalització d’aquests premis serveix per commemorar el 9 d’Octubre. Per aquest motiu la valenciana ha estat la llengua vehicular d’aquests premis. Crear aquest premis en aquesta data històrica suposa ubicar-los en el marc simbòlic de pertinença a la nostra Comunitat i situar-los en el context dels valors coincidents entre el nostre poble i la Comunitat, d’esforç, constància, dedicació i compromís recognoscibles a la nostra terra.